title: 2012/184/EU: Rådets afgørelse af 19. december 2011 om undertegnelse på Unionens vegne og om midlertidig anvendelse af aftalen mellem Den Europæiske Union og Den Demokratiske Folkerepublik Algeriet om videnskabeligt og teknologisk samarbejde

text:
               5.4.2012

               DA

               Den Europæiske Unions Tidende

               L 99/1

         RÅDETS AFGØRELSE
   af 19. december 2011
   om undertegnelse på Unionens vegne og om midlertidig anvendelse af aftalen mellem Den Europæiske Union og Den Demokratiske Folkerepublik Algeriet om videnskabeligt og teknologisk samarbejde
   (2012/184/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 186, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 16. november 2009 bemyndigede Rådet Kommissionen til på Unionens vegne at forhandle en aftale mellem Den Europæiske Union og Den Demokratiske Folkerepublik Algeriet om videnskabeligt og teknologisk samarbejde (»aftalen«). Aftalen blev paraferet den 14. oktober 2010.

               (2)

               Aftalen bør undertegnes og anvendes midlertidigt indtil afslutningen af procedurerne for dens indgåelse —

         VEDTAGET DENNE AFGØRELSE:
   Artikel 1
   1.   Der gives herved på Unionens vegne bemyndigelse til undertegnelse af aftalen mellem Den Europæiske Union og Den Demokratiske Folkerepublik Algeriet om videnskabeligt og teknologisk samarbejde med forbehold af indgåelse af aftalen.
   2.   Teksten til aftalen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
   Artikel 3
   Aftalen anvendes midlertidigt, jf. artikel 7, stk. 2, indtil afslutningen af procedurerne for dens indgåelse.
   Artikel 4
   Denne afgørelse træder i kraft på dagen for vedtagelsen.

      Udfærdiget i Bruxelles, den 19. december 2011.

            På Rådets vegne

         M. KOROLEC

            Formand

    ---documentbreak---

               5.4.2012

               DA

               Den Europæiske Unions Tidende

               L 99/2

         AFTALE
   mellem Den Europæiske Union og Den Demokratiske Folkerepublik Algeriet om videnskabeligt og teknologisk samarbejde
   DEN EUROPÆISKE UNION (i det følgende benævnt »Unionen«)
   på den ene side og
   DEN DEMOKRATISKE FOLKEREPUBLIK ALGERIET (i det følgende benævnt »Algeriet«)
   på den anden side,
   i det følgende benævnt »parterne«,
   SOM HENVISER TIL betydningen af videnskab og teknologi for deres økonomiske og sociale udvikling og henvisningen i artikel 51 i Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side, som trådte i kraft den 1. september 2005,
   SOM HENVISER TIL den europæiske naboskabspolitik og Unionens strategi for styrkelse af forbindelserne med nabolandene,
   SOM TAGER I BETRAGTNING, at Unionen og Algeriet har iværksat fælles forskning, teknologisk udvikling og demonstration på en række områder af fælles interesse, og at det vil være til begge parters fordel, hvis de deltager i hinandens forsknings- og udviklingsaktiviteter på gensidig basis,
   SOM ØNSKER at etablere en formel ramme for samarbejde om videnskabelig og teknologisk forskning, der vil gøre det muligt at udbygge og styrke samarbejdsaktiviteterne på områder af fælles interesse og tilskynde til anvendelse af resultaterne af dette samarbejde til fremme af parternes gensidige økonomiske og sociale interesser,
   SOM ØNSKER at åbne det europæiske forskningsrum for tredjelande, navnlig for partnerlandene i Middelhavsområdet,
   ER BLEVET ENIGE OM FØLGENDE:
   Artikel 1
   Anvendelsesområde og principper
   1.   Parterne tilskynder, udvikler og fremmer samarbejdet mellem Unionen og Algeriet på de områder af fælles interesse, hvor de gennemfører forsknings- og udviklingsaktiviteter inden for videnskab og teknologi.
   2.   Samarbejdsaktiviteterne gennemføres efter følgende principper:

               a)

               fremme af et vidensamfund til gavn for begge parters sociale og økonomiske udvikling

               b)

               gensidigt udbytte baseret på en generelt ligelig fordeling af fordelene

               c)

               gensidig adgang til aktiviteter under de programmer og projekter for forskning og teknologisk udvikling, parterne hver især gennemfører

               d)

               rettidig udveksling af oplysninger, der kan fremme samarbejdsaktiviteterne

               e)

               behørig udveksling og beskyttelse af intellektuelle ejendomsrettigheder

               f)

               deltagelse og finansiering i overensstemmelse med parternes relevante love og bestemmelser.

         Artikel 2
   Nærmere bestemmelser for samarbejdet
   1.   Retlige enheder, jf. definitionen i bilag I, der er hjemmehørende i Algeriet, herunder fysiske og juridiske personer, deltager i indirekte samarbejdsaktiviteter under Unionens rammeprogram for forskning, teknologisk udvikling og demonstration (i det følgende benævnt »rammeprogrammet«) på de betingelser, der er fastsat eller henvist til i bilag I og II.
   Retlige enheder, jf. definitionen i bilag I, der er hjemmehørende i Unionens medlemsstater, deltager i Algeriets forskningsprogrammer og -projekter inden for temaer, der modsvarer temaerne for rammeprogrammet, på de betingelser, der er fastsat eller henvist til i bilag I og II.
   2.   Samarbejdet kan også gennemføres under følgende former:

               a)

               jævnlige drøftelser om retningslinjer og prioriteringer inden for forskningspolitik og -planlægning i Algeriet og Unionen

               b)

               drøftelser om samarbejdet, udviklingen og fremtidsudsigterne

               c)

               rettidig udveksling af information om gennemførelsen af forskningsprogrammer og -projekter i Algeriet og Unionen og om resultaterne af det arbejde, der gennemføres som led i denne aftale

               d)

               fælles møder

               e)

               besøg og udveksling af forskningsmedarbejdere, ingeniører og teknikere, bl.a. i uddannelsesøjemed

               f)

               udveksling og fælles brug af udstyr, materialer og testtjenester

               g)

               kontakter mellem program- eller projektledere fra Algeriet og Unionen

               h)

               ekspertdeltagelse i seminarer, symposier og workshopper

               i)

               udveksling af oplysninger om praksis, love, bestemmelser og programmer, som er relevante for samarbejde efter denne aftale

               j)

               uddannelse i forskning og teknologisk udvikling

               k)

               gensidig adgang til videnskabelig og teknisk information, inden for rammerne af dette samarbejde

               l)

               alle andre aktiviteter, som vedtages af Det Blandede Udvalg for Videnskabeligt og Teknologisk Samarbejde mellem Unionen og Algeriet, jf. artikel 4, og som anses for at være i overensstemmelse med begge parters politik og procedurer

               m)

               støtte til innovative virksomheders optimale udnyttelse af forsknings- og udviklingsresultater med det formål at fremme formidlingen af ny viden og innovation

               n)

               bistand til forvaltning af videnskabelig forskning og støtte til etablering af et forskningsinformationssystem

               o)

               udforskning af mulighederne for samarbejde om etablering af væksthuse og opstart af virksomheder samt oprettelse af forskningscentre, også via andre EU-programmer end rammeprogrammet

               p)

               fremme af samarbejdet gennem forsknings- og udviklingsprojekter

               q)

               adgang til forskningsinfrastruktur

               r)

               mulighed for samfinansiering og samordning af forskningsaktiviteter.

         Artikel 3
   Styrkelse af samarbejdet
   Parterne bestræber sig inden for rammerne af deres respektive lovgivning på at lette fri bevægelighed og ophold for forskningsmedarbejdere, der deltager i aktiviteter i medfør af denne aftale, samt for at lette grænseoverskridende transport af varer, der skal anvendes som led i sådanne aktiviteter.
   Artikel 4
   Forvaltning af aftalen
   Det Blandede Udvalg for Videnskabeligt og Teknologisk Samarbejde mellem Unionen og Algeriet
   1.   Aktiviteter i henhold til denne aftale koordineres og fremmes på Algeriets vegne af ministeriet for videregående uddannelse og videnskabelig forskning og på Unionens vegne af Europa-Kommissionen, der optræder som parternes eksekutivorganer (i det følgende benævnt »eksekutivorganer«).
   2.   Eksekutivorganerne nedsætter et blandet udvalg, benævnt »Det Blandede Udvalg for Videnskabeligt og Teknologisk Samarbejde mellem Unionen og Algeriet« (i det følgende benævnt »Det Blandede Udvalg«), som bl.a. har til opgave:

               a)

               at sikre, vurdere og overvåge gennemførelsen af denne aftale samt at ændre dens bilag eller vedtage nye bilag under hensyntagen til udviklingen i parternes forskningspolitik, idet parterne hver især gennemfører deres egne procedurer med henblik herpå

               b)

               på årsbasis at udpege potentielle sektorer, hvor samarbejdet bør udvikles eller forbedres, og undersøge, hvilke foranstaltninger der kan træffes til dette formål

               c)

               at føre jævnlige drøftelser om kommende retningslinjer og prioriteringer inden for forskningspolitik og -planlægning i Algeriet og Unionen samt om udsigterne for det fremtidige samarbejde under denne aftale

               d)

               at fremsætte henstillinger til parterne om denne aftales gennemførelse, herunder henstillinger om tilføjelser til aktiviteterne nævnt i artikel 2, stk. 2, og konkrete foranstaltninger til at forbedre den gensidige adgang, jf. artikel 1, stk. 2

               e)

               ved behov at foretage tekniske ændringer af denne aftale med forbehold af hver parts egne godkendelsesprocesser.

         3.   Det Blandede Udvalg, som består af repræsentanter for eksekutivorganerne, fastsætter selv sin forretningsorden.
   4.   Det Blandede Udvalg træder normalt sammen en gang om året, skiftevis i Unionen og i Algeriet. Der afholdes ekstraordinære møder efter behov og efter aftale mellem parterne. Konklusioner og henstillinger fra Det Blandede Udvalg sendes til orientering til Associeringsudvalget for Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den en side og Den Demokratiske Folkerepublik Algeriet på den anden side.
   Artikel 5
   Finansiering
   Deltagelse i forskningsaktiviteter i medfør af denne aftale fastlægges på de i bilag I opstillede vilkår og er underlagt de love, regler, politikker og gennemførelsesbestemmelser, der er gældende på de respektive parters område.
   Hvis den ene part yder finansiel støtte til deltagere fra den anden part i forbindelse med indirekte samarbejdsaktiviteter, gives der afgiftsfritagelse for tilskud og finansielle eller andre bidrag, som ydes af den ene part til deltagere fra den anden part, i overensstemmelse med de love og forskrifter, der gælder på hver parts territorium på det tidspunkt, hvor sådanne tilskud samt finansielle eller andre bidrag ydes.
   Artikel 6
   Formidling og udnyttelse af resultater og information
   Formidling og udnyttelse af opnåede og/eller udvekslede resultater og informationer såvel som forvaltning, tildeling og udøvelse af intellektuelle ejendomsrettigheder hidrørende fra forskningsaktiviteter, som er gennemført på grundlag af denne aftale, er underlagt betingelserne i bilag II.
   Artikel 7
   Afsluttende bestemmelser
   1.   Bilag I og II udgør en integrerende del af denne aftale. Alle spørgsmål eller tvister vedrørende fortolkningen eller gennemførelsen af denne aftale afgøres efter fælles overenskomst mellem parterne.
   2.   Denne aftale træder i kraft, når parterne har meddelt hinanden, at deres interne procedurer for aftalens indgåelse er afsluttet. Når parterne har undertegnet aftalen, finder denne midlertidig anvendelse, indtil parterne har afsluttet deres interne procedurer for indgåelsen. Meddeler den ene part den anden, at den ikke indgår aftalen, aftales det hermed, at projekter og aktiviteter, der er iværksat under den midlertidige anvendelse af aftalen, og som stadig er i gang på tidspunktet for nævnte meddelelse, føres til ende på denne aftales vilkår.
   3.   Hver af parterne kan når som helst opsige denne aftale med seks måneders varsel. Projekter og aktiviteter, der er i gang på tidspunktet for opsigelsen af aftalen, føres til ende i henhold til vilkårene i aftalen.
   4.   Denne aftale forbliver i kraft, indtil den ene af parterne skriftligt underretter den anden part om, at den har til hensigt at opsige aftalen. I dette tilfælde bringes aftalen til ophør seks måneder efter modtagelsen af underretningen.
   5.   Beslutter en af parterne at ændre sine forskningsprogrammer og -projekter som omhandlet i artikel 1, stk. 1, meddeler denne parts eksekutivorgan den anden parts eksekutivorgan det nøjagtige indhold af disse ændringer. Uanset stk. 3, kan denne aftale opsiges på indbyrdes aftalte vilkår, hvis en af parterne senest en måned efter vedtagelsen af de i dette stykke omhandlede ændringer meddeler den anden part, at den agter at opsige aftalen.
   6.   Denne aftale gælder på den ene side for de områder, hvor traktaten om Den Europæiske Union og traktaten om Den Europæiske Unions funktionsmåde finder anvendelse, og på de i disse traktater fastsatte betingelser, og på den anden side for Den Demokratiske Folkerepublik Algeriets område. Dette er dog ikke til hinder for, at samarbejdsaktiviteter kan udføres på åbent hav, i det ydre rum eller på tredjelandes område i overensstemmelse med folkeretten.

      TIL BEKRÆFTELSE HERAF har undertegnede, behørigt befuldmægtiget hertil af henholdsvis Den Europæiske Union og Den Demokratiske Folkerepublik Algeriet, undertegnet denne aftale.
      UDFÆRDIGET i to eksemplarer i Algier, den nittende marts to tusind og tolv på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og arabisk, idet hver af disse tekster har samme gyldighed.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За правителството на Алжирската демократична народна република
         Por el Gobierno de la República Argelina Democrática y Popular
         Za vládu Alžírské demokratické a lidové republiky
         For regeringen for Den Demokratiske Folkerepublik Algeriet
         Für die Regierung der Demokratischen Volksrepublik Algerien
         Alžeeria Demokraatliku Rahvavabariigi valitsusele
         Για την κυβέρνηση της Λαϊκής Δημοκρατίας της Αλγερίας
         For the Government of the People’s Democratic Republic of Algeria
         Pour le gouvernement de la République algérienne démocratique et populaire
         Per il governo della Repubblica algerina democratica e popolare
         Alžīrijas Tautas Demokrātiskās Republikas valdības vārdā –
         Alžyro Liaudies Demokratinės Respublikos Vyriausybės vardu
         Az Algériai Demokratikus és Népi Köztársaság kormánya részéről
         Għall-Gvern tar-Repubblika Demokratika Popolari tal-Alġerija
         Voor de regering van de Democratische Volksrepubliek Algerije
         W imieniu rządu Algierskiej Republiki Ludowo-Demokratycznej
         Pelo Governo da República Argelina Democrática e Popular
         Pentru Guvernul Republicii Algeriene Democratice și Populare
         Za vládu Alžírskej demokratickej ľudovej republiky
         Za Vlado Ljudske demokratične republike Alžirije
         Algerian demokraattisen kansantasavallan hallituksen puolesta
         För Demokratiska folkrepubliken Algeriets regering

   BILAG I

      Deltagelsesvilkår for retlige enheder hjemmehørende i Unionens medlemsstater og i Algeriet

   Ved »retlig enhed« forstås i denne aftale enhver fysisk person eller enhver juridisk person, der er oprettet i overensstemmelse med den for dens hjemsted gældende nationale ret eller i overensstemmelse med EU-retten eller international ret, og som har status som retssubjekt og i eget navn kan påtage sig forpligtelser og erhverve rettigheder.
   I.   Vilkår for deltagelse i indirekte aktioner under rammeprogrammet for retlige enheder hjemmehørende i Algeriet

               1.

               Retlige enheder hjemmehørende i Algeriet deltager i indirekte aktioner under rammeprogrammet på de vilkår, Europa-Parlamentet og Rådet har fastlagt i overensstemmelse med artikel 183 i traktaten om Den Europæiske Unions funktionsmåde.

               2.

               Unionen kan yde finansieringsbeløb til retlige enheder hjemmehørende i Algeriet, der deltager i indirekte aktioner som omhandlet i punkt 1 på de vilkår, der er fastlagt i Europa-Parlamentets og Rådets afgørelse(r) truffet i medfør af artikel 183 i traktaten om Den Europæiske Unions funktionsmåde, Unionens finansforordning og anden gældende EU-lovgivning.

               3.

               Tilskudsaftaler eller kontrakter, som Unionen indgår med retlige enheder hjemmehørende i Algeriet med henblik på gennemførelse af en indirekte aktion, skal indeholde bestemmelser om kontrol- og revisionsforanstaltninger, der gennemføres af Europa-Kommissionen eller Den Europæiske Revisionsret eller under disse institutioners ansvar.

         Af hensyn til samarbejdet og den gensidige interesse yder de relevante algeriske myndigheder ved gennemførelsen af de ovennævnte kontrol-, revisions- og inddrivelsesforanstaltninger enhver rimelig og gennemførlig bistand, der måtte være nødvendig eller hensigtsmæssig.
   II.   Vilkår for deltagelse i Algeriets forskningsprogrammer og -projekter for retlige enheder hjemmehørende i Unionens medlemsstater

               1.

               Retlige enheder hjemmehørende i Unionen og oprettet i henhold til national ret i en af Unionens medlemsstater eller i henhold til EU-retten, kan deltage i Algeriets forsknings- og udviklingsprojekter og -programmer i samarbejde med algeriske retlige enheder.

               2.

               Algeriets love, forordninger og statsdirektiver vedrørende gennemførelse af forsknings- og udviklingsprogrammer gælder for retlige enheder hjemmehørende i Unionen, der deltager i algeriske projekter som led i forsknings- og udviklingsprogrammer, på samme måde som de gælder for algeriske retlige enheder, for så vidt angår enhedernes rettigheder og forpligtelser, samt hvad angår vilkårene for indsendelse og evaluering af forslag og for tildeling og indgåelse af kontrakter om sådanne projekter, idet de retlige enheder sikres ligebehandling under hensyntagen til karakteren af samarbejdet mellem Algeriet og Unionen på dette område.

         For så vidt angår finansiering af retlige enheder hjemmehørende i Unionen, der deltager i algeriske projekter som led i forsknings- og udviklingsprogrammer, gælder Algeriets love, forordninger og statsdirektiver vedrørende gennemførelse af disse programmer på samme måde som for ikke-algeriske retlige enheder.
   III.   Information om deltagelsesmuligheder
   Algeriet og Europa-Kommissionen offentliggør jævnligt oplysninger om igangværende programmer og mulighederne for deltagelse fra retlige enheder hjemmehørende i de to parter.
   BILAG II

      PRINCIPPER FOR TILDELING AF INTELLEKTUEL EJENDOMSRET

   I.   Anvendelsesområde

   Ved »intellektuel ejendomsret« forstås i denne aftale intellektuel ejendomsret som defineret i artikel 2 i konventionen om oprettelse af Verdensorganisationen for Intellektuel Ejendomsret, undertegnet i Stockholm den 14. juli 1967.
   Ved »viden« forstås i denne aftale resultater, herunder informationer, uanset om de kan beskyttes, samt ophavsrettigheder eller de til sådanne informationer knyttede rettigheder, der følger af ansøgning om eller udstedelse af patenter, registrering af mønstre, plantesorter, supplerende beskyttelsescertifikater eller tilsvarende former for beskyttelse.
   II.   Retlige enheders intellektuelle ejendomsret i forbindelse med indirekte samarbejdsaktiviteter

               1.

               Hver af parterne sikrer, at dens behandling af intellektuel ejendomsret og forpligtelser for retlige enheder, der er hjemmehørende på den anden parts område, og som deltager i indirekte samarbejdsaktiviteter i medfør af denne aftale, og hermed beslægtede rettigheder og forpligtelser, som opstår i forbindelse med en sådan deltagelse, er i overensstemmelse med de relevante love og bestemmelser og internationale konventioner, der gælder for parterne, herunder aftalen om handelsrelaterede intellektuelle ejendomsrettigheder, bilag 1C til Marrakechaftalen om oprettelse af Verdenshandelsorganisationen, Parisakten af 24. juli 1971 til Bernerkonventionen til værn for litterære og kunstneriske værker og Stockholmakten af 14. juli 1967 til Pariserkonventionen til beskyttelse af industriel ejendom.

               2.

               Hver part sikrer, at den anden parts deltagere i indirekte samarbejdsaktiviteter får samme behandling med hensyn til intellektuel ejendom, som tilkommer førstnævnte parts egne deltagere i henhold til reglerne for deltagelse i de pågældende forskningsprogrammer eller -projekter eller i henhold til førstnævnte parts love og bestemmelser.

         III.   Parternes intellektuelle ejendomsret

               1.

               Medmindre parterne udtrykkeligt enes om andet, gælder følgende regler for viden, som parterne frembringer som led i aktiviteter, der gennemføres i henhold til denne aftales artikel 2.

                           a)

                           Ejendomsretten til viden tilfalder den part, der frembringer den pågældende viden. Kan parternes respektive andel af arbejdet ikke fastslås, tilfalder ejendomsretten parterne i fællesskab.

                           b)

                           Den part, der har ejendomsretten til viden, tildeler den anden part adgangsret til denne viden med henblik på gennemførelse af aktiviteter som anført i denne aftales artikel 2. Denne adgangsret gives royaltyfrit.

               2.

               Medmindre parterne aftaler andet, gælder følgende regler for videnskabelig litteratur, som parterne har frembragt:

                           a)

                           I tilfælde, hvor en af parterne udgiver videnskabelige og tekniske data, informationer og resultater i tidsskrifter, artikler, rapporter eller bøger, herunder videoer og edb-programmer, på grundlag af og i relation til aktiviteter, der er udført i henhold til denne aftale, tildeles den anden part en verdensomspændende, ikke-eksklusiv, uigenkaldelig og royaltyfri ret til at oversætte, reproducere, tilpasse, formidle og offentligt distribuere sådanne værker.

                           b)

                           Alle eksemplarer af ophavsretligt beskyttede data og informationer, der er omfattet af dette afsnit og skal distribueres offentligt, skal være forsynet med forfatternavn(e), medmindre en forfatter udtrykkeligt anmoder om ikke at blive nævnt ved navn. Desuden skal de klart og tydeligt omtale parternes fælles medvirken.

               3.

               Medmindre parterne udtrykkeligt enes om andet, gælder følgende regler for ikke-frigivne informationer, som parterne råder over:

                           a)

                           Når den ene part meddeler den anden informationer vedrørende aktiviteter, der gennemføres som led i denne aftale, identificerer den de informationer, den ikke ønsker at frigive, med fortrolige mærker eller påtegninger.

                           b)

                           Den modtagende part kan på eget ansvar videregive ikke-frigivne informationer til organer eller personer, som denne part har tilsyn med, men kun med det udtrykkelige formål at gennemføre denne aftale.

                           c)

                           Med forudgående skriftligt samtykke fra den part, der stiller ikke-frigivet viden til rådighed, kan den modtagende part give sådan viden større udbredelse end tilladt efter litra b). Parterne samarbejder om at fastlægge procedurer for anmodning om og opnåelse af forudgående skriftligt samtykke til en sådan større udbredelse, og hver part giver sit samtykke i den udstrækning, det er muligt efter denne parts nationale politik, love og bestemmelser.

                           d)

                           Ikke-frigivne informationer eller andre fortrolige informationer, der ikke forelægges i skriftlig form, men som stilles til rådighed på seminarer eller møder, der afholdes mellem repræsentanter for parterne i medfør af denne aftale, eller informationer, der fremkommer ved tilknytning af personale, brug af faciliteter eller gennem indirekte samarbejdsaktiviteter, behandles fortsat fortroligt, hvis modtageren af sådanne ikke-frigivne eller andre fortrolige eller beskyttede informationer blev gjort opmærksom på denne videns fortrolige karakter på det tidspunkt, hvor den pågældende viden blev meddelt, jf. litra a).

                           e)

                           Parterne bestræber sig på at sikre, at ikke-frigivet viden, som de får stillet til rådighed i henhold til litra a) og d), beskyttes på den her fastlagte måde. Hvis en af parterne bliver opmærksom på, at den vil blive eller med rimelighed kan forventes at blive ude af stand til at opfylde fortrolighedsbestemmelserne i litra a) og d), giver den omgående den anden part meddelelse herom. Parterne rådfører sig derefter med hinanden om, hvilke skridt der bør tages.


60/912/EOEF: AFGOERELSE TRUFFET AF REPRAESENTANTERNE FOR REGERINGERNE FOR DET EUROPAEISKE OEKONOMISKE FAELLESSKABS MEDLEMSSTATER, FORSAMLET I RAADET, OM FREMSKYNDELSE AF HASTIGHEDEN, HVORMED TRAKTATENS MAALSAETNINGER GENNEMFOERES


title: 2005/9/EF: Kommissionens afgørelse af 29. december 2004 om Fællesskabets fælles holdning til Den Blandede Landbrugskomités afgørelse om ændring af appendiks 1, afsnit B, nr. 9, til bilag 7 til aftalen mellem Det Europæiske Fællesskab og Det Schweiziske Forbund om handel med landbrugsprodukter

text:
               6.1.2005

               DA

               Den Europæiske Unions Tidende

               L 4/12

      KOMMISSIONENS AFGØRELSE

   af 29. december 2004
   om Fællesskabets fælles holdning til Den Blandede Landbrugskomités afgørelse om ændring af appendiks 1, afsnit B, nr. 9, til bilag 7 til aftalen mellem Det Europæiske Fællesskab og Det Schweiziske Forbund om handel med landbrugsprodukter
   (2005/9/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets og Kommissionens afgørelse 2002/309/EF, Euratom, for så vidt angår aftalen om videnskabeligt og teknologisk samarbejde, af 4. april 2002 om indgåelse af syv aftaler med Det Schweiziske Forbund (1), navnlig aftalen om handel med landbrugsprodukter (2), særlig artikel 5, stk. 2, fjerde led, og
   ud fra følgende betragtninger:

               (1)

               Aftalen mellem Det Europæiske Fællesskab og Det Schweiziske Forbund om handel med landbrugsprodukter (i det følgende benævnt landbrugsaftalen) trådte i kraft den 1. juni 2002.

               (2)

               Efter landbrugsaftalens artikel 6 skal der nedsættes en blandet landbrugskomité, der skal forvalte aftalen og sikre, at den anvendes korrekt.

               (3)

               Efter landbrugsaftalens artikel 6, stk. 4 og 7, vedtog Den Blandede Landbrugskomité (i det følgende benævnt komitéen) den 21. oktober 2003 sin forretningsorden (3) og den oprettede de arbejdsgrupper, der er nødvendige for at kunne forvalte landbrugsaftalens bilag (4). Arbejdsgruppen for vinprodukter har holdt møde for at behandle spørgsmål vedrørende bilag 7 og gennemførelsen heraf, jf. artikel 27, stk. 1, i aftalens bilag 7, og for at udfærdige de forslag, der skal forelægges komitéen med henblik på at tilpasse appendikserne til bilag 7, jf. artikel 27, stk. 2, i aftalens bilag 7. I aftalens artikel 11 er det fastsat, at komitéen kan træffe afgørelse om ændringer af bilag 1 og 2 og appendikserne til de øvrige bilag til aftalen.

               (4)

               Fællesskabet skal afgøre, hvilken holdning Kommissionen skal indtage i komitéen, for så vidt angår ændringerne af appendikserne.

               (5)

               Kommissionen har kompetence til at vedtage den fælles holdning, for så vidt angår tilpasning af appendikserne til bilag 7.

               (6)

               De i denne afgørelse fastsatte foranstaltninger er i overensstemmelse med udtalelse fra Forvaltningskomitéen for Vin —

         TRUFFET FØLGENDE AFGØRELSE:
   Artikel 1
   Fællesskabets holdning, som Kommissionen skal vedtage i Den Blandede Landbrugskomité, der blev oprettet ved artikel 6 i aftalen mellem Det Europæiske Fællesskab og Det Schweiziske Forbund om handel med landbrugsprodukter, bygger på det udkast til afgørelse truffet af Den Blandede Landbrugskomité, der er knyttet til afgørelsen som bilag.
   Artikel 2
   Lederen af Fællesskabets delegation i Den Blandede Landbrugskomité bemyndiges til at træffe afgørelsen på Fællesskabets vegne. For de spørgsmål, som Generaldirektoratet for Landbrug er kompetent for, gælder bemyndigelsen den kontorchef, der er ansvarlig for de bilaterale forbindelser med Schweiz.

      Udfærdiget i Bruxelles, den 29. december 2004.

            På Kommissionens vegne

         Mariann FISCHER BOEL

            Medlem af Kommissionen

      (1)  EFT L 114 af 30.4.2002, s. 1.

      (2)  EFT L 114 af 30.4.2002, s. 132.

      (3)  Fælles holdning vedtaget af Rådet den 21. juli 2003; Den Blandede Komités afgørelse nr. 1/2003 af 21.10.2003 om vedtagelse af forretningsordenen (EUT L 303 af 21.11.2003, s. 24).

      (4)  Fælles holdning vedtaget af Rådet den 21. juli 2003; Den Blandede Komités afgørelse nr. 2/2003 af 21.10.2003 om oprettelse af arbejdsgrupper og vedtagelse af disse gruppers mandater (EUT L 303 af 21.11.2003, s. 27).

      BILAG

         Forslag til
         AFGØRELSE Nr. … TRUFFET AF DEN BLANDEDE LANDBRUGSKOMITÉ, DER BLEV OPRETTET VED AFTALEN MELLEM DET EUROPÆISKE FÆLLESSKAB OG DET SCHWEIZISKE FORBUND OM HANDEL MED LANDBRUGSPRODUKTER
         af …
         om appendiks 1, afsnit B, nr. 9, til bilag 7
         (…/…/…)
         DEN BLANDEDE KOMITÉ HAR —
         under henvisning til aftalen mellem Det Europæiske Fællesskab og Det Schweiziske Forbund om handel med landbrugsprodukter, særlig artikel 11, og
         ud fra følgende betragtninger:

                     (1)

                     Aftalen trådte i kraft den 1. juni 2002.

                     (2)

                     Bilag 7 tager sigte på at lette samhandelen mellem parterne med vinprodukter.

                     (3)

                     I henhold til artikel 27, stk. 1, i bilag 7 behandler arbejdsgruppen ethvert spørgsmål vedrørende gennemførelsen af bilag 7, og den udarbejder i henhold til artikel 27, stk. 2, i bilag 7 forslag, som den forelægger komitéen med henblik på at tilpasse og ajourføre appendikserne til bilag 7.

                     (4)

                     I appendiks 1, afsnit B, nr. 9, til bilag 7 fastlægges ledsagedokumentet for vin, der importeres fra Schweiz i henhold til bestemmelserne i appendiks 1, afsnit B, nr. 9, i den oprindelige udgave af aftalen —

               TRUFFET FØLGENDE AFGØRELSE:
         Artikel 1
         Afsnit B, nr. 9, i appendiks 1 til bilag 7 affattes som vist i bilaget til nærværende afgørelse.
         Artikel 2
         Denne afgørelse anvendes fra den 1. oktober 2004.

            Udfærdiget i Bruxelles, den ….

                  For Den Blandede Landbrugskomité

               Aldo LONGO

                  Formand

                  Den schweiziske delegations leder

               … …

         BILAG


title: Rådets forordning 2007/408/RIA af 12. juni 2007 om tilpasning af Europol-ansattes vederlag og tillæg

text:
               14.6.2007

               DA

               Den Europæiske Unions Tidende

               L 153/30

      RÅDETS FORORDNING

   af 12. juni 2007
   om tilpasning af Europol-ansattes vederlag og tillæg
   (2007/408/RIA)
   RÅDET FOR DEN EUROPÆISKE UNION HAR —
   under henvisning til Rådets retsakt af 3. december 1998 om vedtagelse af vedtægten for Europols personale (1), (i det følgende benævnt »vedtægten«), særlig artikel 44,
   under henvisning til Republikken Finlands initiativ (2),
   under henvisning til udtalelse fra Europa-Parlamentet (3),
   under henvisning til styrelsesrådets undersøgelse af Europol-ansattes vederlag, og
   ud fra følgende betragtninger:

               (1)

               Styrelsesrådet har i sin undersøgelse af Europol-ansattes vederlag medregnet ændringer i leveomkostningerne i Nederlandene og ændringer af lønningerne for offentligt ansatte i medlemsstaterne.

               (2)

               Revisionsperioden fra 1. juli 2005 til 30. juni 2006 berettiger til en stigning på 1,5 % i vederlagene for perioden for 1. juli 2006 til 30. juni 2007.

               (3)

               Rådet træffer på grundlag af denne undersøgelse enstemmig afgørelse om tilpasning af Europol-ansattes vederlag og tillæg —

         UDSTEDT FØLGENDE FORORDNING:
   Artikel 1
   Der foretages følgende ændringer i vedtægten:
   Med virkning fra 1. juli 2006:

               a)

               I artikel 45 erstattes tabellen over den månedlige grundløn af denne tabel:

                           »1

                           2

                           3

                           4

                           5

                           6

                           7

                           8

                           9

                           10

                           11

                           1

                           15 136,93

                           2

                           13 592,32

                           3

                           9 329,29

                           9 570,24

                           9 811,20

                           10 070,70

                           10 330,19

                           10 602,01

                           10 872,61

                           11 158,08

                           11 445,37

                           11 748,12

                           12 047,75

                           4

                           8 124,50

                           8 340,75

                           8 553,91

                           8 779,42

                           9 004,93

                           9 242,78

                           9 477,56

                           9 727,80

                           9 978,00

                           10 240,60

                           10 503,18

                           5

                           6 694,23

                           6 870,30

                           7 043,29

                           7 228,65

                           7 414,01

                           7 611,71

                           7 806,32

                           8 013,30

                           8 217,19

                           8 433,42

                           8 649,68

                           6

                           5 736,61

                           5 887,94

                           6 039,33

                           6 199,97

                           6 357,50

                           6 524,33

                           6 691,14

                           6 867,23

                           7 043,29

                           7 228,65

                           7 414,01

                           7

                           4 782,03

                           4 908,69

                           5 032,25

                           5 165,09

                           5 297,91

                           5 436,94

                           5 575,94

                           5 724,23

                           5 869,42

                           6 023,88

                           6 178,34

                           8

                           4 065,35

                           4 173,47

                           4 278,49

                           4 392,80

                           4 503,99

                           4 621,40

                           4 738,78

                           4 865,45

                           4 989,01

                           5 121,84

                           5 251,57

                           9

                           3 583,44

                           3 679,19

                           3 774,98

                           3 873,80

                           3 972,67

                           4 077,70

                           4 182,73

                           4 293,94

                           4 402,10

                           4 519,46

                           4 633,76

                           10

                           3 107,71

                           3 191,13

                           3 271,43

                           3 357,91

                           3 441,34

                           3 534,01

                           3 626,68

                           3 722,44

                           3 815,11

                           3 917,07

                           4 015,92

                           11

                           3 011,95

                           3 092,27

                           3 169,48

                           3 252,90

                           3 336,29

                           3 425,88

                           3 512,39

                           3 605,06

                           3 697,74

                           3 796,61

                           3 892,33

                           12

                           2 391,04

                           2 455,87

                           2 517,65

                           2 582,55

                           2 647,42

                           2 718,46

                           2 789,52

                           2 863,66

                           2 934,70

                           3 011,95

                           3 089,17

                           13

                           2 054,29

                           2 109,90

                           2 162,42

                           2 221,12

                           2 276,73

                           2 338,50

                           2 397,20

                           2 462,06

                           2 523,87

                           2 591,82

                           2 656,68«

               b)

               I artikel 59, stk. 3, ændres »EUR 1 004,36« til: »EUR 1 019,43«.

               c)

               I artikel 59, stk. 3, ændres »EUR 2 008,72« til: »EUR 2 038,85«.

               d)

               I artikel 60, stk. 1, ændres »EUR 267,84« til: »EUR 271,86«.

               e)

               I tillæg 5, artikel 2, stk. 1, ændres »EUR 280,00« til: »EUR 284,20«.

               f)

               I tillæg 5, artikel 3, stk. 1, ændres »EUR 12 174,06« til: »EUR 12 356,67«.

               g)

               I tillæg 5, artikel 3, stk. 1, ændres »EUR 2 739,17« til: »EUR 2 780,26«.

               h)

               I tillæg 5, artikel 3, stk. 2, ændres »EUR 16 434,98« til: »EUR 16 681,50«.

               i)

               I tillæg 5, artikel 4, stk. 1, ændres »EUR 1 217,41« til: »EUR 1 235,67«.

               j)

               I tillæg 5, artikel 4, stk. 1, ændres »EUR 913,07« til: »EUR 926,77«.

               k)

               I tillæg 5, artikel 4, stk. 1, ændres »EUR 608,70« til: »EUR 617,83«.

               l)

               I tillæg 5, artikel 4, stk. 1, ændres »EUR 486,96« til: »EUR 494,26«.

               m)

               I tillæg 5, artikel 5, stk. 3, ændres »EUR 1 718,01« til: »EUR 1 743,78«.

               n)

               I tillæg 5, artikel 5, stk. 3, ændres »EUR 2 290,68« til: »EUR 2 325,04«.

               o)

               I tillæg 5, artikel 5, stk. 3, ændres »EUR 2 863,34« til: »EUR 2 906,29«.

         Artikel 2
   Denne afgørelse offentliggøres i Den Europæiske Unions Tidende.
   Artikel 3
   Denne afgørelse har virkning fra dagen efter vedtagelsen.

      Udfærdiget i Luxembourg, den 12. juni 2007.

            På Rådets vegne

         W. SCHÄUBLE

            Formand

      (1)  EFT C 26 af 30.1.1999, s. 23. Senest ændret ved retsakt af 29. november 2006 (EUT L 8 af 13.1.2007, s. 66).

      (2)  EUT C 41 af 24.2.2007, s. 3.

      (3)  Udtalelse afgivet den 11. april 2007 (endnu ikke offentliggjort i EUT).


title: 2004/707/EF: Europa-Parlamentets afgørelse af 21. april 2004 om decharge til direktøren for Det Europæiske Genopbygningsagentur for regnskabsåret 2002

text:
               21.4.2004

               DA

               Den Europæiske Unions Tidende

               L 330/1

         EUROPA-PARLAMENTETS AFGØRELSE
   af 21. april 2004
   om decharge til direktøren for Det Europæiske Genopbygningsagentur for regnskabsåret 2002
   (2004/707/EF)
   EUROPA-PARLAMENTET,
   der henviser til Revisionsrettens beretning om regnskabet for Det Europæiske Genopbygningsagentur for regnskabsåret 2002, med agenturets svar (1) (C5-0632/2003),
   der henviser til Rådets henstilling af 9. marts 2004 (C5-0149/2004),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185, og til Rådets forordning (EF) nr. 1646/2003 af 18. juni 2003 om ændring af forordning (EF) nr. 2667/2000 om Det Europæiske Genopbygningsagentur (3), særlig artikel 8,
   der henviser til Kommissionens forordning (EF, Euratom) nr. 2343/2002 af 23. december 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,
   der henviser til forretningsordenens artikel 93a og bilag V,
   der henviser til betænkning fra Budgetkontroludvalget og udtalelse fra Udvalget om Udenrigsanliggender, Menneskerettigheder, Fælles Sikkerhed og Forsvarspolitik (A5-0212/2004),

               1.

               meddeler decharge til direktøren for Det Europæiske Genopbygningsagentur for gennemførelsen af agenturets budget for regnskabsåret 2002;

               2.

               anfører sine bemærkninger i den ledsagende beslutning;

               3.

               pålægger sin formand at sende denne afgørelse og den ledsagende beslutning til direktøren for Det Europæiske Genopbygningsagentur, Rådet, Kommissionen og Revisionsretten og sørge for, at de offentliggøres i L-udgaven af Den Europæiske Unions Tidende.

         Julian PRIESTLEY

            Generalsekretær

         Pat COX

            Formand

      (1)  EUT C 319 af 30.12.2003, s. 1.

      (2)  EFT L 248 af 16.9.2002, s. 1.

      (3)  EUT L 245 af 29.9.2003, s. 16.

      (4)  EFT L 357 af 31.12.2002, s. 72.
    ---documentbreak---

               21.4.2004

               DA

               Den Europæiske Unions Tidende

               L 330/2

         EUROPA-PARLAMENTETS BESLUTNING
   med bemærkningerne til afgørelsen om decharge til direktøren for Det Europæiske Genopbygningsagentur for gennemførelsen af agenturets budget for regnskabsåret 2002
   EUROPA-PARLAMENTET,
   der henviser til Revisionsrettens beretning om regnskabet for Det Europæiske Genopbygningsagentur for regnskabsåret 2002, med agenturets svar (1) (C5-0632/2003),
   der henviser til Rådets henstilling af 9. marts 2004 (C5-0149/2004),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185, og til Rådets forordning (EF) nr. 1646/2003 af 18. juni 2003 om ændring af forordning (EF) nr. 2667/2000 om Det Europæiske Genopbygningsagentur (3), særlig artikel 8,
   der henviser til Kommissionens forordning (EF, Euratom) nr. 2343/2002 af 23. december 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,
   der henviser til forretningsordenens artikel 93a og bilag V,
   der henviser til betænkning fra Budgetkontroludvalget og udtalelse fra Udvalget om Udenrigsanliggender, Menneskerettigheder, Fælles Sikkerhed og Forsvarspolitik (A5-0212/2004),

               A.

               der henviser til, at Den Europæiske Revisionsret i ovennævnte beretning anførte, at den havde fået rimelig sikkerhed for, at regnskabet for det regnskabsår, der afsluttedes pr. 31. december 2002, er rigtigt, og at de underliggende transaktioner som helhed betragtet er lovlige og formelt rigtige,

               B.

               der henviser til, at Parlamentet den 8. april 2003 på grundlag af Revisionsrettens beretning meddelte direktøren for agenturet decharge (5) for gennemførelsen af agenturets budget for regnskabsåret 2001, og i den forbindelse i sin beslutning:

                           —

                           fastholdt, at agenturet i overensstemmelse med Revisionsrettens tidligere udtalelser om oversigter og regnskaber skulle træffe de nødvendige foranstaltninger for at undgå, at der sker fejl, når der anvendes regneark til regnskabsføringen;

                           —

                           opfordrede Kommissionen til at underrette Parlamentet om resultaterne af en administrativ undersøgelse, som havde til formål at placere ansvaret for dårlig forvaltning, samt om de foranstaltninger, der ville blive truffet, hvis det blev fundet nødvendigt at træffe disciplinære foranstaltninger;

                           —

                           opfordrede agenturet til med henblik på at sikre beskyttelsen af Fællesskabets økonomiske interesser at sikre systematisk overvågning af alle projekter i energisektoren, som finansieres med EU-midler, i samarbejde med UNMIK, KEK (Kosovo Power Corporation) og de eksterne tilsynskontrahenter at træffe de nødvendige foranstaltninger for at sikre, at investeringerne i energisektoren bliver bæredygtige på lang sigt, og at udarbejde en overordnet plan for overvågning af de finansierede projekter med evaluering af deres forenelighed med EU-politikken i området,

               1.

               bemærker følgende tal fra Det Europæiske Genopbygningsagenturs regnskab for regnskabsårene 2002 og 2001:
               Forvaltningsregnskab for regnskabsårene 2002 og 2001

                           (tusind euro)

                           2002

                           2001

                              Indtægter

                           Tilskud fra Kommissionen (6)

                           462 804

                           517 633

                           Finansielle indtægter

                           5 978

                           2 915

                           Diverse indtægter

                           495

                           135

                           Counterpartmidler

                           497

                           5 787

                           Formålsbestemte indtægter

                           500

                           0

                              Indtægter i alt (a)

                              470 274

                              526 469

                              Udgifter

                              Personale — Budgetafsnit I

                           Betalinger

                           17 771

                           13 418

                           Fremførte bevillinger

                           206

                           337

                              Drift — Budgetafsnit II

                           Betalinger

                           6 211

                           5 908

                           Fremførte bevillinger

                           2 037

                           1 217

                              Aktioner — Budgetafsnit III

                           Betalinger

                           138 512

                           327 345

                           Fremførte bevillinger

                           293 106

                           176 863

                              Udgifter i alt (b)

                              457 844

                              525 088

                              Regnskabsårets resultat (a - b)
                               (7)

                              12 430

                              1 382

                           Saldo fremført fra sidste regnskabsår

                           -73 127

                           -35 768

                           Betalinger for Kommissionens regning (6)

                           -25 407

                           -70 050

                           Bortfaldne betalingsbevillinger fra 2001 (afsnit III)

                           0

                           31 061

                           Bevillinger fremført fra 2001 og bortfaldet (afsnit I og II)

                              135

                              254

                           Frigørelser af bevillinger fremført fra 2001

                           5 463

                           0

                           Fremførsel af supplerende bevillinger fra 2001

                           -32 423

                           0

                           Kursdifferencer

                           22

                           - 5

                              Regnskabsårets saldo

                              - 112 908

                              73 127

         Budgetgennemførelse

               2.

               bemærker Revisionsrettens henstilling om, at der bør udvises særlig omhu ved udarbejdelse af budgetoverslag for driftsudgifter (afsnit II), så det undgås, at en uforholdsmæssig stor del af det samlede driftsbudget fremføres eller bortfalder; forventer, at agenturet i overensstemmelse med princippet om et realistisk budget træffer de nødvendige foranstaltninger med henblik på at efterkomme henstillingen;

         Årsregnskabet

               3.

               glæder sig over, at agenturet har fulgt Revisionsrettens tidligere bemærkninger op og således har gjort fremskridt med hensyn til at styrke den interne kontrol med indførelsen af regnskabssystemet SI2;

               4.

               opfordrer agenturet til hurtigt og på samme positive måde at sikre opfølgning af Revisionsrettens og Parlamentets forslag om at indføre et pålideligt værktøj til føring af hovedbogholderiet i alle dets centre og opgive anvendelsen af elektroniske regneark i forbindelse med føring af hovedbogholderiet;

               5.

               forventer, at agenturet øjeblikkeligt imødekommer Revisionsrettens opfordring om at uddybe status for midler, der er stillet til rådighed for specialiserede organer med henblik på finansiering af låneprogrammer på særlige områder, og at vælge hensigtsmæssige løsninger vedrørende måden, hvorpå disse midler skal opføres i agenturets årsregnskab;

               6.

               udtrykker stor bekymring over Revisionsrettens undersøgelser, der tyder på, at der blev åbnet en bankkonto i agenturets navn, som regnskabsføreren ikke var blevet underrettet om; noterer sig den forklaring, agenturets direktør gav herpå; er af den opfattelse, at der bør sikres allerstørste omhu og gennemsigtighed i forbindelse med sager, der vedrører banktransaktioner, i et komplekst decentraliseret miljø som det, agenturet arbejder i;

               7.

               bemærker de foranstaltninger, agenturet ifølge dets svar på spørgeskemaet har truffet med henblik på at undgå, at lignende situationer opstår igen; opfordrer agenturet til at forbedre koordineringen mellem regnskabsføreren og de stedfortrædende regnskabsførere på de operative centre; opfordrer også agenturet og Kommissionen til at forbedre koordineringen mellem agenturets regnskabsfører og Kommissionens generaldirektorat med ansvar for regnskabsaflæggelse;

               8.

               opfordrer Kommissionens Interne Revisionstjeneste til at undersøge denne sag med henblik på at identificere mulige systemiske fejl og udarbejde de nødvendige henstillinger for at løse sådanne problemer;

         De underliggende transaktioners lovlighed og formelle rigtighed

               9.

               deler den bekymring, som Revisionsretten udtrykker i sin beretning med hensyn til risikoen for, at agenturets interne kontrolsystem svækkes på grund af en stigning i antallet af budgetgennemførelsesbeføjelser, direktøren havde uddelegeret; understreger, at tilfælde, som dem Revisionsretten har fundet, hvor forpligtelser og betalingsanvisninger er blevet underskrevet af ansatte, der ikke var behørigt bemyndigede, er uacceptable og et brud på de finansielle bestemmelser; forventer, at direktøren afgiver en fyldestgørende forklaring om de forhold, der førte til, at dette kunne ske, og ydermere angiver de foranstaltninger, der er truffet eller som vil blive truffet med henblik på at foregribe, at sådanne tilfælde forekommer igen;

               10.

               forventer, at agenturet fuldt og helt overholder de budgetgennemførelsesprocedurer, der er nedfældet i både den nye finansforordning og rammefinansforordningen for agenturet; opfordrer direktøren til at forsikre om, at sådanne delegeringer vil blive reduceret til det absolutte minimum, der er nødvendigt for, at agenturet og budgetgennemførelsen kan forløbe problemfrit i overensstemmelse med en forsvarlig økonomisk forvaltning;

               11.

               henviser til, at Europa-Parlamentet har anmodet (8) Kommissionen om inden juni 2004 at forelægge evalueringsrapporten som omhandlet i artikel 14 i forordning (EF) nr. 2667/2000 om gennemførelsen af denne forordning og et forslag vedrørende status for agenturet;

         Horisontale bemærkninger om agenturerne og Kommissionen

      Gennemførelse af den nye finansforordning — intern revision og kontrol

               12.

               gentager den holdning, det gav udtryk for i sine beslutninger (9) vedrørende decharge til agenturerne for 2001 med hensyn til gennemførelse af den nye finansforordning; opfordrer Kommissionen og agenturerne til at fortsætte deres samarbejde, især på de områder, der vedrører procedurer for bogføring, intern revision, forvaltning og kontrol, for at sikre, at der etableres en sammenhængende, harmoniseret ramme for agenturernes funktionsmåde;

               13.

               minder om, at det udtrykte bekymring i forbindelse med dechargebeslutningen for 2001 vedrørende manglende kontrol med agenturerne fra Kommissionens Interne Revisionstjenestes side (IAS); udtrykker dyb bekymring over, at en sådan kontrol tilsyneladende ikke er foregået i år; anmoder Kommissionen og IAS om at forklare årsagerne til dette og at tilvejebringe data vedrørende antallet af ansatte, som den interne revisor har til rådighed til at foretage kontrol i agenturerne; forventer, at Kommissionen angiver, hvordan den kan sikre, at der foretages tilstrækkelig og korrekt kontrol i satellitorganerne, især af IAS;

               14.

               understreger, at det er vigtigt, at agenturerne underkastes OLAF's undersøgelsesbeføjelser på de samme betingelser som institutionerne (10); opfordrer Revisionsretten til inden vedtagelse af dechargebeslutningen at give oplysninger om, hvorvidt de fællesskabsorganer, der har tiltrådt den interinstitutionelle aftale af den 25. maj 1999 (11) vedrørende OLAF's interne undersøgelser, gjorde dette på de samme vilkår som nævnt i bilagene til denne aftale;

         Finansiel forvaltning

               15.

               bemærker, at nogle af agenturerne i deres svar på spørgsmålet i spørgeskemaet om, hvordan det gentagne problem vedrørende betydelige fremførsler kunne løses, nævner mulighederne i den nye finansforordning, som gør det muligt at anvende »opdelte bevillinger«; opfordrer agenturerne til bedre at forklare deres analyser og navnlig at angive, hvilke af deres aktiviteter der er af flerårig karakter, og som derfor kunne finansieres ved sådanne bevillinger;

               16.

               opfordrer Kommissionen til at fremlægge sin holdning til en sådan løsning og i tilfælde af, at en sådan løsning vurderes som umulig, at foreslå alternativer, der gør det muligt at reducere overførslerne betydeligt;

         Gennemgang af agenturerne

               17.

               understreger, at Kommissionen forud for enhver afgørelse om at oprette et agentur skal foretage en grundig analyse af behovet og den tilførte merværdi, som de udførte funktioner vil indebære, i lyset af principperne om subsidiaritet, budgetstringens og procedureforenkling;

               18.

               opfordrer Kommissionen til at foretage en overordnet undersøgelse af de aktiviteter, der i øjeblikket udføres af forskellige fællesskabsorganer, med henblik på at finde ud af, om aktiviteterne eventuelt overlapper hinanden eller tjener de samme formål, for derefter at foreslå passende løsninger, herunder mulige sammenlægninger af agenturer;

               19.

               er bekymret over, at der er ubalance mellem de administrative udgifter og driftsudgifterne i mange agenturer, hvor de administrative udgifter overstiger driftsudgifterne; opfordrer derfor Kommissionen og agenturerne til at fastsætte mål med henblik på at reducere de administrative udgifter i forhold til det samlede udgiftsniveau inden for en fastsat tidsperiode; bemærker, at mange agenturer ser muligheder inden for dette område, hvilket fremgår af spørgeskemaet;

               20.

               tilskynder under henvisning til svarene i spørgeskemaet vedrørende interinstitutionelt samarbejde agenturerne til at forbedre deres indbyrdes samarbejde med henblik på at opfylde deres behov inden for specifikke områder (for eksempel udvikling af software) og reducere omkostningerne i stedet for at vælge løsninger, som fra starten var udformet til Kommissionen, og som ofte har vist sig at være for omfattende og komplicerede til at opfylde deres særlige behov;

               21.

               opfordrer agenturerne til at tilrettelægge og udvikle et nært samarbejde med de ansvarlige parlamentsudvalg; anmoder de stående udvalg, inden for hvis sagsområde agenturernes aktiviteter henhører, om at samordne deres indsats med Budgetudvalget og Budgetkontroludvalget med henblik på at sikre en effektiv overvågning af agenturernes aktiviteter;

         Nye finansieringskilder

               22.

               glæder sig over svarene og forslagene i spørgeskemaundersøgelsen vedrørende andre finansieringskilder; bemærker, at mange nuværende kilder og forslag omhandler udlejning af bygninger og faciliteter og salg af publikationer og oplysninger; erkender, at ikke alle agenturer bl.a. af uafhængighedsmæssige årsager vil acceptere yderligere finansieringskilder; fremhæver stordriftsfordelene og de finansielle fordele, der er forbundet med, at ikke-medlemsstater deltager i visse agenturers aktiviteter; opfordrer Kommissionen og agenturerne til at fremsætte konstruktive forslag med hensyn til yderligere udvikling af nye finansieringskilder, som kunne øge graden af selvfinansiering;

               23.

               glæder sig over de økonomiske bidrag, som nogle medlemsstater eller regioner yder til de agenturer, der er placeret i deres område; mener, at det er vigtigt, at Rådet og Kommissionen kræver sådanne bidrag, især ved etableringen af nye agenturer;

         Harmoniseret operationel ramme

               24.

               minder om sin holdning (12) om, at de mange forskellige strukturer, som de eksisterende agenturer bygger på, anses for at være begrænsende for »gennemsigtigheden og forståeligheden, og at denne mangfoldighed ikke kan retfærdiggøres, selv når de forskelligartede opgaver tages i betragtning«; opfordrer Kommissionen til at foretage en gennemgang af alle de eksisterende agenturer med henblik på at foreslå hensigtsmæssige ændringer af deres basisretsakter (13), for at tilpasse dem til de modeller, som den fremtidige reguleringsramme bør omfatte; pålægger de kompetente udvalg at sørge for opfølgning af denne grundige gennemgang, som bør igangsættes så hurtigt som muligt og tage højde for de horisontale spørgsmål, der nævnes i denne dechargebeslutning;

               25.

               opfordrer Kommissionen til at fremlægge passende forslag, der er rettet mod at skabe sådanne harmoniserede rammebetingelser for agenturerne, før eller i det mindste samtidig med fremlæggelsen af de lovgivningsmæssige forslag til de nye agenturer; fastholder, at en interinstitutionel aftale, der uddyber fælles retningslinjer, er en nødvendig betingelse for at sikre harmonisering;

         Personalepolitik

               26.

               bemærker, at den nye finansforordning betyder, at agenturernes organisationsdiagrammer nu fastlægges af budgetmyndigheden; understreger vigtigheden af denne ændring i forbindelse med agenturernes fremtidige dechargeprocedurer med hensyn til kontrol af anvendelsen af tjenestemandsvedtægten i forbindelse med ansættelse, forfremmelse, antallet af ledige stillinger og ansættelsespolitik;

               27.

               bemærker, at det ved en spørgeskemaundersøgelse i forbindelse med budgetproceduren for 2004 blev fastslået, at det gennemsnitlige antal år før forfremmelse ved flere agenturer lå betydeligt under det, der er Kommissionens politik, at procentsatsen for ledige stillinger var betydelig højere end i andre institutioner, og at flere af de opslåede nye stillinger ikke blev opslået på det laveste løntrin; er af den opfattelse, at personalepolitik bør udgøre et vigtigt element i forbindelse med en gennemgang af de eksisterende agenturer;

               28.

               er af den opfattelse, at agenturernes personalepolitik bør overholde finansforordningen, tjenestemandsvedtægten og den bedste praksis, som institutionerne generelt følger; mener, at Kommissionen er blevet anmodet om før budgetproceduren for 2005 at angive retningslinjerne for personalepolitikken, især procentsatsen for ledige stillinger og for forfremmelser, ansættelsesniveauet samt en standardkarriereprofil;

               29.

               minder om, at agenturerne i vid udstrækning bør ansætte personale på midlertidige kontrakter for at bevare fleksibiliteten og effektiviteten;

               30.

               er bekymret over de alvorlige uregelmæssigheder, der er konstateret i forbindelse med Det Europæiske Overvågningscenter for Narkotika og Narkotikamisbrugs udvælgelsesprocedurer, herunder uklar meddelelse om udvælgelsesprøve, ufuldstændige protokoller fra udvælgelsesudvalg, ikke på forhånd fastlagte kriterier for vurdering af ansøgere (14); er meget bekymret for, at dette ikke er et enkeltstående tilfælde, men at agenturerne generelt har vanskeligt ved at håndtere disse ganske komplekse procedurer på en retfærdig og gennemsigtig måde;

               31.

               mener, at de udvælgelsesprocedurer, som agenturerne iværksætter, bør opfylde de samme standarder, som dem De Europæiske Fællesskabers Personaleudvælgelseskontor (EPSO) iværksætter, og at de ikke bør opfattes som en hurtig og nem vej ind i Fællesskabets tjenestemandsstab;

               32.

               opfordrer Kommissionen til at fremlægge forslag med henblik på at sikre, at alle agenturer kan få hjælp og støtte fra EPSO i forbindelse med tilrettelæggelse af udvælgelsesprocedurer, og at der etableres en ekstern mekanisme, der kan anvendes til at godkende sådanne procedurer, inden ansættelse finder sted.

      (1)  EUT C 319 af 30.12.2003, s. 1.

      (2)  EFT L 248 af 16.9.2002, s. 1.

      (3)  EUT L 245 af 29.9.2003, s. 16.

      (4)  EFT L 357 af 31.12.2002, s. 72.

      (5)  EUT L 148 af 16.6.2003, s. 95.

      (6)  Inklusive de beløb, der er overført fra Kommissionen, for at agenturet kunne afholde betalinger for Kommissionens regning.

      (7)  Beregnet efter principperne i artikel 15 i Rådets forordning (EF, Euratom) nr. 1150/2000 (EFT L 130 af 31.5.2000, s. 8).

      (8)  EUT C 272 E af 13.11.2003, s. 482.

      (9)  EUT L 148 af 16.6.2003.

      EUT L 333 af 20.12.2003, s. 53 (punkt 18).

      (10)  Vedtagne tekster af 13.1.2004, P5-TA(2004) 0015.

      (11)  EFT L 136 af 31.5.1999, s. 15.

      (12)  P5-TA(2004) 0015 (punkt 13 og 14).

      (13)  P5-TA(2004) 0015 (punkt 24).

      (14)  Se afsnit 13 i Revisionsrettens særberetning for 2002 (s. 64).